**Farské oznamy Farnosti Topoľčany – filiálka NEMČICE**

**Obetovanie pána ǀ 4. nedeľa cez rok**

(2. 2. 2020 – 8. 2. 2020)

▪ **Sv. omše v týždni a ich úmysly:**

*Pondelok*: 18.00 h. ✝ Eugen Kúcha a rodičia z oboch strán

*Piatok*: 18.00 h. ✝ Štefan Pavlík, rodičia z oboch strán, syn a vnuk

*Nedeľa*: 9.00 h. Poďakovanie Pánu Bohu z príležitosti životného jubilea

a prosba o Božiu pomoc a požehnanie (Katka)

▪ **Liturgický kalendár:**

*Pondelok*: Sv. Blažeja, biskupa a mučeníka

*Streda*: Sv. Agáty, panny a mučenice

*Štvrtok*: Sv. Pavla Mikiho a spoločníkov, mučeníkov

*Sobota*: Panny Márie v sobotu (*mariánska sobota*)

▪ Dnešný sviatok Obetovania Pána (2.II.) je súčasne *Svetovým dňom zasväteného života*, a tak všetkým rehoľníkom a rehoľníčkam srdečne blahoželáme k ich sviatku!

▪ V pondelok 3. februára – kedy sú tiež polročné prázdniny – je spomienka na sv. Blažeja, keď býva zvykom udeľovať svätoblažejské požehnanie hrdla. Z tohto dôvodu v pondelok pri zachovaní sv. omší vo farskom kostole o 6.00, 8.00 a 18.30 hod. bude tam pridaná ešte sv. omša aj o 11.30 hod. a v Nemčiciach večer o 18.00 hod. Pri všetkých sv. omšiach sa v pondelok bude udeľovať individuálne svätoblažejské požehnanie hrdla. V Nemčiciach sv. omša v stredu už potom nebude.

▪ Máme pred sebou prvopiatkový týždeň. Spovedať v Nemčiciach sa bude v pondelok od 17.00 hod. Využite, prosím, tento čas v pondelok, lebo v piatok priestor na spovedanie tu moc nebude, kvôli spovedaniu vo farskom kostole v Topoľčanoch, kde všetci budeme spovedať v piatok pred obedom od 11.00 hod. a večer od 17.00 hod.

▪ V nemocničnej kaplnke Božieho milosrdenstva sv. omša v týždni bude v utorok o 16.15 hod., kedy sa tam pri omši bude udeľovať svätoblažejské požehnanie hrdla.

▪ Nemocnica v Topoľčanoch vo štvrtok 6.2. otvára celkom novú *Jednotku intenzívnej starostlivosti vnútorného lekárstva a neurológie*, ktorá sa nachádza v časti, kde kedysi bola nemocničná kaplnka. Daný priestor bol rozšírený a úplne prebudovaný.

▪ Biskupské Gymnázium sv. Cyrila a Metoda v Nitre v novom školskom roku otvára 5-ročné bilingválne štúdium s vyučovacím jazykom nemeckým a 4-ročné všeobecné štúdium. Bližšie informácie o štúdiu sa dozviete na webe školy alebo našej farnosti.

▪ V uplynulom čase jedna osoba pochádzajúca z Nemčíc obetovala na generálnu opravu organa v Nemčiciach 500,- €. Zároveň v uplynulom týždni bola zaplatená zálohová faktúra za prvú etapu opravy organa v hodnote 3.000,- €. Jej úhradu je možné si pozrieť na nástenke alebo farskom webe. Za štedrý(é) milodar(y) úprimne ďakujeme, ako poďakovanie vyslovujeme všetkým, ktorí pomohli pri odstraňovaní a upratovaní vianočnej výzdoby. Všetkým vyjadrujeme srdečné Pán Boh zaplať!